- Hindi News
- National
- केंद्र ट्रंप की चापलूसी करने की बजाय भारतीयों पर हमले का मामला सख्ती से उठाए : कैप्टन
केंद्र ट्रंप की चापलूसी करने की बजाय भारतीयों पर हमले का मामला सख्ती से उठाए : कैप्टन
कैप्टनअमरिंदर सिंह ने अमेरिका में एक सिख युवक पर जातिवादी हमले की ताजा घटना पर गहरी चिंता व्यक्त कर केन्द्र सरकार से विदेशों में रहने वाले भारतीयों की सुरक्षा सुनिश्चित करने बनाने के लिए सक्रिय एवं आक्रामक दखल देने की मांग की है। कैप्टन ने कहा कि बढ़ रही असहिष्णुता भारतीय समाज के विरुद्ध हिंसा, देश के लिए गंभीर चिंता का विषय है और इन्हें नियंत्रण से बाहर जाने से पहले ही रोकना आवश्यक है।
उन्होंने कहा कि भारत सरकार की ओर से इन हैरानीजनक पक्षपातपूर्ण हमलों की मात्र निंदा करना काफी नहीं है, बल्कि इन घटनाओं को दोबारा घटने से रोकने के लिए उच्चस्तर पर मध्यस्थता कायम करने की जरूरत है। कैप्टन ने इस मुद्दे को पूरी तरह गंभीरता से उठाने में असफल रही मोदी सरकार पर जोरदार बरसते हुए, उस पर अपने विशेष हितों को बढ़ावा देने के लिए ट्रंप सरकार की चापलूसी करने का आरोप लगाया है। उन्होंने कहा कि नरेन्द्र मोदी की अगुवाई वाली केन्द्र सरकार को अमेरिका में डोनाल्ड ट्रंप प्रशासन के साथ उच्चस्तर पर बात करनी चाहिए, ताकि भविष्य में इस तरह की घटनाओं से बचा जा सके। कैप्टन ने कहा कि खासकर अमेरिका में ऐसी घटनाओं की आवृत्ति तीव्रता में बढ़ोतरी, विदेश में रहने वाले भारतीयों की सुरक्षा के लिए नीति गठन में कमी की ओर से संकेत देती है।
उन्होंने मांग की कि इन घटनाओं के पीछे जो कोई भी कारण रहा हो, ये घटनाएं कत्ल कत्ल की कोशिश के समानांतर हैं और इनके साथ अपराधों की तरह निपटते हुए आरोपियों को उदाहरणात्मक कठोर सजा दी जानी चाहिए, जो दूसरों के लिए सबक बन सके। कैप्टन ने कहा कि अमेरिका कुछ अन्य देशों में भारतीयों के खिलाफ फैलाए जा रहे नफरत के माहौल में अंतर है और उन्होंने इस संबंध में हाल ही के दिनों में भारतीय मूल के लोगों के विरुद्ध हमलों की श्रृंखला का जिक्र किया है। जिस पर, उन्होंने ट्रंप प्रशासन से भारतीय समुदाय के मेंबरों के विरुद्ध नफरत भरे अपराधों को अंजाम देने में शामिल तत्वों के खिलाफ खुलकर सामने आने कठोर कार्रवाई करने को कहा है।
अमेरिकन प्रेसिडेंट डोनाल्ड ट्रंप इसी मुद्दे पर जीते कि वह अवैध इमीग्रेंट्स को बाहर निकालेंगे। इससे यहां जालंधर में उन परिवारों की चिंता बढ़ गई है जिनके बच्चे अमेरिका में छिपकर रह रहे हैं। वहां के वीजा होल्डर अलग से परेशान हैं क्योंकि चार लोगों पर हमले करे चंद ही दिन में भारत वापस आने की चेतावनियां आने लगी हैं। एक्सपर्ट्स का मानना है कि अमेरिकी समाज में ये चिंता है कि भारत से जो अवैध तरीके से लोग वहां बसे हैं, वह उनका रोजगार छीन रहे हैं। प्रेसिडेंट बदलने पर तो दबी हुई नफरत बाहर गई है। ये हमले और बढ़ेंगे। इसी बीच पंजाब का एनआरआई कमीशन बैठक बुलाने जा रहा है जो सेफ्टी के मसले पर अमेरिका से बात करने को विदेश मंत्रालय से संपर्क करेगा। दोआबा से बड़ी गिनती में कच्चे-पक्के तौर पर लोग अमेरिका में बसे हैं। जालंधर में रह रहे लोग नसलभेदी हमलों से चिंतित हैं। पहली चिंता ये है कि अवैध लोगों को वापस भेजने की कंपेन स्टार्ट हो जाए। दूसरे वहां नई सरकार की नीति ही नसलभेदी हमलों को बढ़ाने वाली है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva